Malli saru jafu li kienu ġejjin Malta Mike Pender u Wavne Fontana, Dave Berrv u Brian Poole, biex jagħtu superkunċert b'mużika tas-sittinijiet, minnufih iddeċidew li jaqtgħu biljett. Kif qatt setgħu jitilfu opportunità unika bħal din2 Żgħożithom kienet qed issejħilhom miċ-ċpar tal-imgħoddi. Erba' fillieri lura minnhom lemħet lil xi ħadd ixejrilhom. 'lii Madonna, lanqas kont għarafthomi' qaltlu wara li nxteħtu bilqiegħda. 'Carmen u Frankie. 'Żgur li huma'' 'Mela min2 Rajtu 'l Frankie kif tfartas għalkollox2' 'Bħalil' 'Anzi inti fadallek erba' żajbrieti' Tinda tqila bil-piż ta' nofs seklu, b'arloġġ kbir itektek l-artrite. Tinda tostor irjus bojod qotna, qliezet size 58, u panċieri jitqanżħu għalxejn. Tinda li taf taħbi u tkennen. F'daqqa waħda nstemgħet mużika qawwija, id-dwal bdew iteptpu, il-palk imtela duħħan u minn ġoċ-ċpar tfaċċa raġel liebes l-iswed, xuxa bajda twila sa għonqu u żaqqu mqabbża 'l barra minn fuq iċ-ċintorin. 'Hi there folks. lm Wavne Fontanaf' Ħatfet il-ktejjeb tal-programm minn idejn żewġha u bdiet tqallbu bil-ħeffa. Tfaċċa jitbissmilha Wavne Fontana black and white mill-abbiss ta' ħamsin 82 Leħen il-Malti Imma tgħid għalfejn ġabu dawn ir-ritratti fil- ktejjeb2 X'riedu juru sewwasew. … il-glorja tal-passat jew il-ħerba taż-żmien2 Għalfejn fil-ktejjeb urewhom l-oriġinal waqt li fuq il-palk ippreżentawlhom karikatura Għalqet il-ktejjeb bis-sabta u xeħtitu lura f'idejn żewġha. Iżda hekk kif semgħet l-ewwel versi ta''Love Potion no.9' ħasset għajnejha jinfetħu u qalbha tħabbat bil-għaġla. Iva, dan kien hu … l-istess Wavne Fontana ta' żgħożitha. L-istess kisra fil-leħen. L-istess tnehida. L-arloġġ treġġa'lura f'salt u t-tinda dabet. Sabet ruħha fir-ringiela ta'wara nett tal-Upper Savov idduq bewsa goffa b'taħlita ta' passjoni u paniku, meta ħassitu jaqbdilha sidirha minn fuq il-libsa …imwerwra li ma jmurx jinduna bit-tajjar li kienet deffset fil-bra. Xorbot il-foga tas-sigarretti u l-ħoss tal-magna tat-ta/kies tqarmeċ fuq rashom. Kienu daqqewlhom 'Love Potion no.9' qabel ma beda dak il-film li għadha sal-lum ma tafx dwar xiex kien. U hu sab ruħu bilwieqfa fuq il-bankina fi Strada Rjali, sewwasew biswit il-Coliseum, flimkien ma' Freddie Sammut u Mike l-Landa, jaraw it-tfajliet jippassiġġaw quddiemhom, waqtli Freddie jinfexx jidgħi minn taħt l-ilsien għax Jane mhix tħares lejh. Issa t-tinda qed tivvibra. Malli semgħulil Brian Poole ikanta 'Twistand Shout' ilkoll qamu bilwieqfa u dawk ir-ringieli ta' quddiem ħarġu jiżfnu. Snin ilu kienu żifnuha jonfħu bl-eċitament. Hu kien żifinha b'nifsu maqtugħ bit-tama li waqt iċ-ċaqliq, Pat tkun tista' tapprezza l-ġakketta tal-crushed velvet li kien żanżan u l-qmis bil-frilli bħal ta' Brian Jones tar-Rolling Stones. U hi kienet għamlet imħatra ma' Kittv li toħroġ tiżfen ma' Lino li kien għadu kemm qata' xagħru bħal ta'Ringo Star. Qed tisma't-tħaxwix tal-mini-skirt italian pinkli kienet libset bil-moħbi t'ommha u t-tights b'disinji psikadeliċi, meta qaddha kien irqaq minn koxxitha l-leminija tal-lum. Issa reġgħu qed jiżfnu b'nifishom maqtugħ għax filgħodu hu nesa jieħu l-Amlodipine tal-pressjoni u hi waslilha l-ħin li tidlek koxxitha bil-Fastum Gel. Aħjar ikantalhom xi waħda slow bħal'Someone: Tal-anqas wasal l-intervall u jistgħu jistrieħu. It-tinda kważi tbattlet…imma wara l-bibien tal-latrini hemm kju ma jispiċċa qatt u t-tieni parti se jkollha tibda nofs siegħa tard. Huma u sejrin lura d-dar qagħdu jgħidu lil xulxin li dik kienet mużika li ma tmut qatt, mużika tassew; li din tal-lum mhix ħlief kakofonija ta' ħsejjes u li lanqas biss taf x'inhi lirika. Minnufih hu nfexx ikanta: għadd 33 LXXXIII 83 U hi weġbitu: Waslu lura d-dar għajjenin u wara li hidilket il-Fastum Gel u libset in-net f'rasha biex xagħarha jibqgħalha tajjeb sal-għada … u wara li hu ħa l-Amlodipine li kien nesa filgħodu u poġġa d-dentatura ġo tazza ilma fietel flimkien ma' pillola Fizz-It, daħlu fis-sodda u trekknu ma' xulxin. Dawret driegħha ma' qaddu u pespsitlu: 'Ħadna gost illejlal' 'Ħadna gost; weġibha. U biesha fuq moħħha. Don't throw vour love awav…. minkejja s-sider imdendel u d-dentatura fuq il-komodina. Minkejja li bilkemm fadal nitfa ġamar mill-ħġejjeġ ta'dari … dont' throw vour love awavl Hu pprova jidħol fin-ngħas bil-ħsieb li l-għada kellhom imorru jieklu għand it-tifla għax iż-żgħira għandha l-/uckv birthdav.Tgħid jilbes il-ġakketta tal-crushed velvet u l-qmis tal-frilli u joqgħod ixejjer rasu 'l hawn u 'l hinn biex xagħru jnewweġ minn fuq għonqu għal quddiem għajnejh2 Needles and pins. 84 Leħen il-Malti